**TOHMAJÄRVEN KUNNAN VARHAISKASVATUS HAKEE**

**VARHAISKASVATUKSEN OPETTAJAA**

Varhaiskasvatus tarjoaa Tohmajärvellä monipuolisia varhaiskasvatuspalveluita lapsiperheille ja vastaa lasten varhaiskasvatuksen, esiopetuksen ja erityisvarhaiskasvatuksen tarpeisiin sekä tukee perheitä kasvatustehtävässä ja vanhemmuudessa. Tohmajärven kunta tarjoaa päivähoitoa päiväkodeissa, ryhmäperhepäivähoidossa ja perhepäivähoitajien kodeissa.

Tohmajärven kunnan varhaiskasvatuksessa on haettavana

**VARHAISKASVATUKSEN OPETTAJAN SIJAISUUS AJALLE 01.08.2021-31.5.2022**

Varhaiskasvatuksen opettajan tehtävässä edellytetään pedagogista osaamista sekä tuntemusta lapsen kasvusta, kehityksestä ja perushoidosta. Tehtävässä toimiminen edellyttää hyviä vuorovaikutus- ja tiimityötaitoja niin lasten, vanhempien kuin työtovereidenkin kanssa. Arvostamme sitoutuneisuutta kasvatustyöhön ja valmiutta kehittää tiimin toimintaa itsenäisesti sekä tiimityössä toisten kasvattajien kanssa. Työntekijältä toivotaan oma-aloitteisuutta, joustavuutta sekä innostuneisuutta pedagogisen toiminnan kehittämiseen.

Päiväkotiemme toimintakulttuurissa painottuu ProVaka-toimintamalli. ProVarhaiskasvatus pohjautuu ajatukseen positiivisesti ryhmänä oppivasta yhteisöstä, jossa keskeisessä roolissa on positiivinen palautteen antaminen sekä käyttäytymisodotukset ja käyttäytymisen opettaminen mallintamalla. Tehtävään valitulta tullaan edellyttämään sitoutumista ProVakan mukaiseen työskentelyyn.

Työsuhteen sijoituspaikkaa tarkastellaan hakijoiden koulutustaustan perusteella. Jos hakijalla on esiopetuskelpoisuus, voi sijaisuuden sijoituspaikkana olla myös esiopetusryhmä.

**Kelpoisuusehtona** tehtävään on varhaiskasvatuslain (540/2018) 26§ mukainen varhaiskasvatuksen opettajan kelpoisuus (lastentarhanopettaja tai kasvatustieteen kandidaatin tutkinto, johon sisältyy lastentarhanopettajan koulutus). Esiopetusta antavan opettajan kelpoisuudesta säädetään asetuksella opetustoimen henkilöstön kelpoisuusvaatimuksista (986/1998 7§).

Haussa otetaan myös huomioon hakija, joka varhaiskasvatuslain 75 §:n mukaisesti lain voimaan tullessa voimassa olleiden säännösten mukaan on ollut kelpoinen toimimaan sosiaalihuollon ammatillisen henkilöstön kelpoisuusvaatimuksista annetun lain (272/2005) 7§:ssä tarkoitettuna lastentarhanopettajana, on kelpoinen toimimaan 26§:ssä tarkoitetussa tehtävässä (sosiaali- ja terveysalan ammattikorkeakoulututkinto, sosionomi, johon sisältyvät varhaiskasvatuksen ja sosiaalipedagogiikan opinnot, 60 op.). Haussa huomioidaan myös juuri valmistumassa olevat varhaiskasvatuksen opettajat.

**Palkkaus- ja palvelusuhteen ehdot** määräytyvät voimassa olevan KVTES:n mukaan. Varhaiskasvatuksen opettajaksi valitun on ennen valinnan vahvistamista esitettävä nähtäväksi lasten kanssa työskentelevien rikostaustan selvittämisestä annetun lain (504/2002) mukainen rikosrekisteriote. Sijaisuus täytetään 01.08.2021 alkaen. Tehtävässä on (4) kuukauden koeaika.

**Hakuaika päättyy** maanantaina 07.06.2021 klo 12:00.

Tohmajärven kunta käyttää sähköistä kuntarekry.fi –rekrytointipalvelua: Toimia tulee hakea ensisijaisesti kuntarekry.fi –sivuston kautta. Kirjalliset hakemukset tulee osoittaa Tohmajärven kunnan varhaiskasvatukselle osoitteeseen Järnefeltintie 1, 82600 Tohmajärvi tai koulutoimisto@tohmajarvi.fi. Hakemuksen kuoreen tulee merkitä Hakemus ja tehtävän nimike. Hakemukseen voi liittää ansioluettelon. Haastatteluun kutsuttavien tulee esittää alkuperäiset työ- ja opintotodistukset haastattelutilaisuudessa. Hakemusasiakirjat ovat julkisia eikä niitä palauteta.

**Lisätietoja tehtävästä** antaa virka-aikana varhaiskasvatuksen päällikkö Elisa Havukainen, puhelin 040 105 4120, elisa.havukainen@tohmajarvi.fi.

Tohmajärvellä 11.05.2020

Sivistystoimi